**Sak. 1 rekruttering av nye medlemmer**

Hei,

Jeg ønsker å melde inn følgende sak til årsmøtet i Astrik den 14.03.2018:

Rekruttering til aldersbestemt gruppe

Bakgrunn:

Til tross for at treningstilbudet er mer omfattende og variert enn noen gang så sliter aldersbestemt gruppe med rekruttering av nye medlemmer.

Klubben tilbyr trening 3 dager i uken hele året til aldersbestemte medlemmer, både landevei- og terrengsykling.

Klubben har utlånssykler for nye medlemmer som ønsker å prøve organisert sykkeltrening og tilbyr en rekke andre medlemsfordeler.

Det er nødvendig å rekruttere nye medlemmer for å oppnå et godt miljø i gruppen.

En kommune på størrelse med Askøy bør ha et tilbud om sykling til barn og unge.

Forslag:

Klubben etablerer en arbeidsgruppe på en håndfull personer som jobber med konkrete aktiviteter for å fremme rekruttering til aldersbestemt gruppe.

Det utnevnes en leder for gruppen som rapporterer til styret.

Eksempler på oppgaver/aktiviteter:

* Informasjon på klubbens hjemmeside og facebook, evt andre facebook grupper som Askøy24 eller liknende
* Info på skoler, idrettshaller, oppslagstavler
* Saker i avisen Askøyværingen: Reportasjer, annonser, innlegg på rubrikken «hva skjer på Askøy» mm.
* Samarbeid med Stamina: informasjon på oppslagstavle og skjermer, invitasjon til å prøve spinning med aldersbestemt gruppe
* Samarbeid med kultur og oppvekst i Askøy kommune
* Info stand ifm. arrangementer for barn og unge på Askøy
* Arrangere informasjonsmøter

Mvh



Erlend Alvsåker